proxectonos/corpus_dominio_legal_administrativo_tmp huggingface dataset:
ORDE do 29 de xuño de 2011 pola que se publican os modelos oficiais de declaración responsable e comunicación de datos ao Rexistro Galego de Comercio.
Consellería de Economía e Industria — III. Outras disposicións — 15/07/2011

O Parlamento de Galicia aprobou a Lei 13/2010, do 17 de decembro, de comercio interior de Galicia, que foi publicada no
Diario Oficial de Galicia
o 29 de decembro de 2010 e entrou en vigor o 19 de xaneiro de 2011.
O artigo 8.1, da devandita lei crea o Rexistro Galego de Comercio, adscrito á dirección xeral competente en materia de comercio, que ten por obxecto a inscrición dos establecementos comerciais da Comunidade Autónoma de Galicia, así como das asociacións comerciais por eles constituídas. Regulamentariamente determinaranse as seccións que integren este rexistro, así como a forma e os datos requiridos para levar a cabo a devandita inscrición.
O artigo 8.2, recolle que o Rexistro Galego de Comercio será público e a inscrición nel gratuíta, e considerada condición indispensable para optar a calquera das liñas de axuda convocadas pola Administración da comunidade autónoma ou para participar activamente nos programas específicos.
Unha aplicación informática permitirá a inscrición, modificación e baixa de forma telemática no rexistro, no enderezo seguinte:
http://economiaeindustria.xunta.es
No que atinxe ao funcionamento do rexistro haberá que aterse ao disposto no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, na Lei de sinatura electrónica, na Lei 11/2007, do 22 de xuño, de acceso electrónico dos cidadáns aos servizos públicos e nas normas que se diten en desenvolvemento do portelo único en relación coa aplicación da Lei 17/2009, do 23 de novembro, sobre libre acceso ás actividades de servizos e o seu exercicio.
O artigo 71.bis.5 da Lei 30/1992, do 26 de novembro, determina que as administracións públicas terán permanentemente publicados e actualizados modelos de declaración responsable e de comunicación previa.
Os modelos que se publican teñen carácter provisional mentres non se desenvolva regulamentariamente o Rexistro Galego de Comercio.
Á vista do exposto, e en exercicio das atribucións conferidas polo artigo 34.6 da Lei 1/1983, do 22 de febreiro, reguladora da Xunta e da súa Presidencia,
1. Aprobar e dar publicidade aos modelos oficiais de declaración responsable e comunicación de datos para a inscrición no Rexistro Galego de Comercio, que se inclúen como anexos I, II e III a esta orde, de forma provisional, mentres non se produza o desenvolvemento regulamentario para os efectos do cumprimento no disposto no artigo 8 da Lei 13/2010, do 17 de decembro, de comercio interior de Galicia.
2. Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de xuño de 2011.
DECRETO 145/2011, do 7 de xullo, polo que se aproba o escudo do Concello do Saviñao.
Consellería de Presidencia, Administracións Públicas e Xustiza — III. Outras disposicións — 21/07/2011

O Concello do Saviñao considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día sete de xullo de dous mil once,
Artigo único.
Aprobar o escudo do Concello do Saviñao, que figura como anexo, organizado do seguinte xeito:
En campo de azul, doce xiróns concéntricos de ouro recortados cargados nun roel ovalado imaxinario. Ao timbre, coroa real pechada.
Esta figura representa o sol, tal e como se cre que era simbolizado polas civilizacións da prehistoria en Galicia, e que o Goberno local vén exhibindo como símbolo municipal desde o ano 1848 nos selos matriciais e na heráldica municipal ao longo do século XX.
A súa orixe relaciónase coa coñecida «Pedra de Abuíme», localizada na parroquia de San Xoán de Abuíme, onde tamén se atopou un gravado ovalado que algúns identificaron cunha representación do sol a causa da serie de estrías concéntricas que, a modo de raios, parten desde o centro.
Santiago de Compostela, sete de xullo de dous mil once.
DECRETO 146/2011, do 7 de xullo, polo que se aproba a bandeira do Concello do Saviñao.
Consellería de Presidencia, Administracións Públicas e Xustiza — III. Outras disposicións — 21/07/2011

O Concello do Saviñao, Lugo, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día sete de xullo de dous mil once,
Artigo único.
Aprobar a bandeira do Concello do Saviñao, que figura como anexo, organizada do seguinte xeito:
No centro do pano de azul, doce xiróns concéntricos de amarelo recortados e postos nun óvalo imaxinario.
Esta figura representa o sol, tal e como se cre que era simbolizado polas civilizacións da prehistoria en Galicia, e que o Goberno local vén exhibindo como símbolo municipal desde o ano 1848 nos selos matriciais e na heráldica municipal ao longo do século XX.
A súa orixe relaciónase coa coñecida «Pedra de Abuíme», localizada na parroquia de San Xoán de Abuíme, onde tamén se atopou un gravado ovalado que algúns identificaron cunha representación do sol a causa da serie de estrías concéntricas que, a modo de raios, parten desde o centro.
Santiago de Compostela, sete de xullo de dous mil once.
RESOLUCIÓN do 22 de xuño de 2011 pola que se dá publicidade das ordes de subvencións que foron cofinanciadas polo Fondo Europeo de Desenvolvemento Rexional, nun 70%, dentro do Programa operativo Feder Galicia 2007-2013.
Consellería de Cultura e Turismo — III. Outras disposicións — 21/07/2011

Conforme o establecido no Regulamento (CE) 1828/2006, do 8 de decembro, da Comisión, e no Regulamento 846/2009, do 1 de setembro, da Comisión, dáse publicidade dos convenios e ordes de subvencións que foron tramitados pola Consellería de Cultura e Turismo e que foron cofinanciados polo Fondo Europeo de Desenvolvemento Rexional nun 70% no marco do Programa operativo Feder Galicia 2007-2013.
1. Actuacións comprendidas dentro do Programa operativo Feder Galicia 2007-2013, dentro do eixe 5, tema prioritario 59 e actuación 2.
– Orde pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e as súas entidades públicas con personalidade xurídica propia e que non estean integrados na rede galega de teatro e auditorios, para o equipamento e mellora das instalacións técnicas dos espazos escénicos e locais utilizados para a realización de actividades culturais, por importe de 300.000 € (publicada no DOG n.º 87, do 7 de maio de 2008),
– Orde pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e as súas entidades públicas con personalidade xurídica propia, para o equipamento e mellora das instalacións técnicas dos espazos escénicos e locais utilizados para a realización de actividades culturais, por importe de 500.000 € (publicada no DOG n.º 68, do 8 de abril de 2009).
2. Actuacións comprendidas dentro do Programa operativo Feder Galicia 2007-2013, dentro do eixe 5, tema prioritario 59 e actuación 3.
– Orde pola que se establecen as bases reguladoras para a concesión, en réxime de concorrencia competitiva, de subvencións a asociacións, fundacións e entidades culturais sen ánimo de lucro para o equipamento e mellora dos seus locais, por importe de 500.000 € (publicada no DOG n.º 89, do 9 de maio de 2008).
– Orde pola que se establecen as bases reguladoras para a concesión, en réxime de concorrencia competitiva, de subvencións a asociacións, fundacións e entidades culturais sen ánimo de lucro para o equipamento e mellora dos seus locais, por importe de 376.000 € (publicada no DOG n.º 68, do 8 de abril de 2009).
Santiago de Compostela, 22 de xuño de 2011.
DECRETO 143/2011, do 7 de xullo, polo que se aproba o escudo do Concello de Toén.
Consellería de Presidencia, Administracións Públicas e Xustiza — III. Outras disposicións — 21/07/2011

O Concello de Toén, Ourense, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2.º do Estatuto de autonomía de Galicia.
O expediente tramitouse conforme as normas de procedemento establecidas na Lei  7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día sete de xullo de dous mil once,
Artigo único.
Aprobar o escudo do Concello de Toén, que figura como anexo, organizado do seguinte xeito:
En campo de sinople un acio de vide de ouro con follas de ouro e en punta ondas de prata e azul; en xefe encaixado de prata, de oito puntas altas, cunha pluma de escribir de azul posta en barra. Ao timbre, coroa real pechada.
A pluma de escribir representa o conxunto das artes no municipio, en particular a pintura como a existente no presbiterio de Santa María de Mugares; e no campo das letras aluden á achega á lingua galega do ilustre fillo do municipio Juan Antonio Saco y Arce, pola súa achega literaria e a súa obra Gramática Galega de 1868; a cor sinople e o acio de uvas representan ademais da riqueza vitivinícola, a actividade agrícola e o carácter rural do municipio; as ondas aluden ao río Miño; e o encaixado de oito puntas simboliza os montes e as parroquias do termo municipal.
Santiago de Compostela, sete de xullo de dous mil once.
DECRETO 144/2011, do 7 de xullo, polo que se aproba a bandeira do Concello de Toén.
Consellería de Presidencia, Administracións Públicas e Xustiza — III. Outras disposicións — 21/07/2011

O Concello de Toén, Ourense, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de administración local de Galicia; no Decreto 19/2010, do 11 de febreiro, polo que se aproba o regulamento de símbolos das entidades locais de Galicia e no regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día sete de xullo de dous mil once,
Artigo único.
Aprobar a bandeira do Concello de Toén, que figura como anexo, organizada do seguinte xeito:
Pano de branco á hasta unha pluma de escribir de azul posta en barra; e de verde ao batente cun acio de uvas de amarelo con follas da mesma cor.
A pluma de escribir representa o conxunto das artes no municipio, en particular a pintura como a existente no presbiterio de Santa María de Mugares e no campo das letras aluden á achega á lingua galega do ilustre fillo do municipio Juan Antonio Saco y Arce, pola súa achega literaria e a súa obra
Gramática Galega
de 1868; a cor verde alude á actividade agrícola e ao carácter rural de municipio; o acio e a cor amarela representan a súa riqueza vitivinícola.
Santiago de Compostela, sete de xullo de dous mil once.
RESOLUCIÓN do 20 de xullo de 2011 pola que se fai pública a ampliación do límite de crédito dispoñible para os anos 2011 e 2012 das bases reguladoras das axudas do Instituto Galego de Promoción Económica ao Programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional.
Instituto Galego de Promoción Económica — III. Outras disposicións — 26/07/2011

Mediante Resolución do 21 de maio de 2010 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape ao Programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional (DOG n.º 100, do 28 de maio), e mediante Resolución do 10 de marzo de 2011 convocáronse para o exercicio 2011 as ditas axudas (DOG n.º 63, do 30 de marzo).
Na dita Resolución do 10 de marzo de 2011, no seu punto terceiro, establécese a súa dotación orzamentaria, así como que o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas e tratando de dar resposta á ampla demanda de axuda, semella oportuno incrementar o importe aprobado para as axudas establecidas nestas bases.
Na súa virtude e de conformidade coas facultades que teño conferidas,
Único. Amplíase en 2.000.000 € para o exercicio 2011 e en 1.000.000 € para o exercicio 2012 o crédito establecido na partida orzamentaria 20.02-E4/10/02-656 para as bases reguladoras das axudas do Igape ao Programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional (DOG n.º 100, do 28 de maio de 2010) convocadas mediante Resolución do 10 de marzo de 2011 (DOG n.º 63, do 30 de marzo).
Santiago de Compostela, 20 de xullo de 2011.
ORDE do 6 de xullo de 2011 de aprobación definitiva da modificación puntual número 12 do Plan Xeral de Ordenación Municipal do Concello de Lalín para reclasificación dun sector de solo urbanizable delimitado de uso industrial.
Consellería de Medio Ambiente, Territorio e Infraestruturas — III. Outras disposicións — 26/07/2011

O Concello de Lalín remite o proxecto de modificación puntual referido e solicita a súa aprobación definitiva polo órgano autonómico competente conforme o previsto no artigo 85.7, en relación co artigo 95.2 da Lei 9/2002, de ordenación urbanística e protección do medio rural de Galicia.
I. Antecedentes.
1. O Concello de Lalín dispón, actualmente vixente, do Plan Xeral de Ordenación Municipal, aprobado definitivamente con data do 5 de febreiro de 1999.
2. No expediente remitido polo concello constan os seguintes documentos:
II. Análises e consideracións.
Logo de analizar a documentación remitida, e vista a proposta literal que nesta mesma data eleva a Secretaría Xeral de Urbanismo, cómpre sinalar:
1. O documento de modificación puntual n.º 12 do Plan Xeral de Ordenación Municipal do Concello de Lalín, que foi obxecto de aprobación provisional polo Concello Pleno do 31 de marzo de 2011, cumpre as observacións formuladas no anterior informe autonómico previo á aprobación inicial, emitido pola Secretaría Xeral con data do 15 de xuño de 2010.
2. A Comisión Superior de Urbanismo, na súa sesión do 29 de xuño de 2011, acordou emitir informe favorable sobre a proposta.
De conformidade cos artigos 89, 93.4 e 95.2 da Lei de ordenación urbanística e protección do medio rural en Galicia, e o artigo 3 do Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, a competencia para resolver sobre a aprobación definitiva dos plans xerais de ordenación municipal correspóndelle ao conselleiro de Medio Ambiente, Territorio e Infraestruturas.
III. Resolución.
Visto canto antecede,
Primeiro. Aprobar definitivamente a modificación puntual n.º 12 do Plan Xeral de Ordenación Municipal do Concello de Lalín para reclasificación dun sector de solo urbanizable delimitado de uso industrial, de acordo co artigo 85.7.a) da Lei 9/2002, do 30 de decembro, de ordenación urbanística e protección do medio rural de Galicia.
Segundo. Contra esta orde cabe interpoñer recurso contencioso-administrativo, ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Terceiro. De conformidade co disposto polos artigos 92 da Lei 9/2002 e 70 da Lei 7/1985, do 2 de abril, reguladora das bases do réxime local, o concello deberá publicar no BOP a normativa e as ordenanzas da modificación aprobada definitivamente.
Cuarto. Notifíquese esta orde ao concello e publíquese no
Diario Oficial de Galicia
.
Santiago de Compostela, 6 de xullo de 2011.
CORRECCIÓN de erros. Orde do 6 de xuño de 2011 pola que se establecen as bases para a concesión, en réxime de concorrencia competitiva, das axudas de apoio á etapa predoutoral do Plan Galego de Investigación, Innovación e Crecemento 2011-2015 (Plan I2C) para o ano 2011, e se procede á súa convocatoria.
Consellería de Educación e Ordenación Universitaria — III. Outras disposicións — 26/07/2011

Advertidos erros na citada resolución, publicada no
Diario Oficial de Galicia
n.º 136, do 15 de xullo de 2011, cómpre efectuar as oportunas correccións:
No número 5 do artigo 2, onde di: «Posuír unha media simple de expediente académico igual ou superior a 7,5. Para os solicitantes de enxeñaría e arquitectura deberá ser igual ou superior a 6,5.», debe dicir: «Posuír unha media simple de expediente académico igual ou superior a 2. Para os solicitantes de enxeñería e arquitectura deberá ser igual ou superior a 1,5.».
Nas alíneas a) e b) do artigo 6, onde di: «A nota máxima será de 10 puntos», debe dicir: «A nota máxima será de 4 puntos».
Na alínea c) do artigo 6, onde di: «Polo compromiso do/a interesado/a de emprego do galego na realización das actividades para as que se solicita a axuda, recibirá un punto.», debe dicir: «Polo compromiso do/a interesado/a de emprego do galego na realización das actividades para as que se solicita a axuda, recibirá 0,25 puntos».
Na alínea d) do artigo 6, onde di: «A puntuación total de cada solicitante obterase a partir da suma das dúas puntuacións anteriores», debe dicir «A puntuación total de cada solicitante obterase a partir da suma das tres puntuacións anteriores».
DECRETO 151/2011, do 21 de xullo, polo que se dispón o cesamento de José Manuel Álvarez-Campana Gallo como presidente do Consello de Administración do ente público Portos de Galicia.
Consellería do Mar — II. Autoridades e persoal — 22/07/2011

En virtude do establecido nos artigos 4.13.º e 34.2.º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e máis o artigo 64.2.º da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e tamén nos artigos 6.2.º e 10 d) da Lei 5/1994, do 29 de novembro, de creación do ente público Portos de Galicia; por proposta da conselleira do Mar e logo de deliberación do Consello da Xunta de Galicia na súa reunión do día vinte e un de xullo de dous mil once,
Que cese, por petición propia, como presidente do Consello de Administración do ente público Portos de Galicia, José Manuel Álvarez-Campana Gallo, agradecéndolle os servizos prestados.
Santiago de Compostela, vinte e un de xullo de dous mil once.
DECRETO 152/2011, do 21 de xullo, polo que se nomea presidente do Consello de Administración do ente público Portos de Galicia a José Juan Durán Hermida.
Consellería do Mar — II. Autoridades e persoal — 22/07/2011

En virtude do establecido nos artigos 4.13.º e 34.2.º da Lei de Galicia 1/1983, do 22 de febreiro, de normas reguladoras da Xunta e da súa Presidencia, e mais no artigo 64.2.º da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar e logo de deliberación do Consello da Xunta de Galicia na súa reunión do día vinte e un de xullo de dous mil once,
Nomeo presidente do Consello de Administración do ente público Portos de Galicia a José Juan Durán Hermida.
Santiago de Compostela, vinte e un de xullo de dous mil once.
RESOLUCIÓN do 22 de xullo de 2011 pola que se ordena a publicación do acordo do Consello da Xunta de Galicia, do 21 de xullo de 2011, polo que se aproba a modificación das relacións de postos de traballo das consellerías do Mar, Medio Rural e Sanidade con respecto aos servizos veterinarios.
Consellería de Facenda — III. Outras disposicións — 22/07/2011

A aprobación da modificación das relacións de postos de traballo das consellerías do Mar, Medio Rural e Sanidade con respecto aos servizos veterinarios xustifícase polas necesidades organizativas e funcionais das consellerías.
En consecuencia, por proposta das consellerías do Mar, Medio Rural e Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 21 de xullo de 2011, adoptou o seguinte
Primeiro. Apróbase a modificación das relacións de postos de traballo das consellerías do Mar, Medio Rural e Sanidade con respecto aos servizos veterinarios, para os postos que se sinalan nos anexos.
Segundo. Ordénase a súa publicación no Diario Oficial de Galicia para os efectos da súa entrada en vigor o día seguinte ao da publicación da orde pola que se abra o prazo posesorio das prazas adxudicadas en virtude da resolución definitiva do concurso para a provisión de postos de traballo do corpo facultativo superior, escala de veterinarios.
Visto o acordo adoptado polo Consello da Xunta de Galicia na súa reunión do vinte e un de xullo de dous mil once, relativo á aprobación da modificación das relacións de postos de traballo das consellerías do Mar, Medio Rural e Sanidade con respecto aos servizos veterinarios, coa finalidade de cumprir este acordo, dispoño que se publique no Diario Oficial de Galicia como anexo a esta resolución.
Santiago de Compostela, 22 de xullo de 2011.
CORRECCIÓN de erros. Orde do 29 de xuño de 2011 pola que se publican os modelos oficiais de declaración responsable e comunicación de datos ao Rexistro Galego de Comercio.
Consellería de Economía e Industria — III. Outras disposicións — 22/07/2011

Advertido erro na citada orde, publicada no
Diario Oficial de Galicia
n.º 136, do 15 de xullo de 2011, cómpre efectuar as oportunas correccións:
Nos anexos I, II e III, na epígrafe de Lexislación aplicable, onde di: «Orde do 28 de xuño de 2011...», debe dicir: «Orde do 29 de xuño de 2011...».
CORRECCIÓN de erros. Resolución do 11 de abril de 2011 pola que se ordena a publicación do acordo do Consello da Xunta de Galicia, do 10 de marzo de 2011, polo que se aproba a relación de postos de traballo da Consellería de Medio Ambiente, Territorio e Infraestruturas.
Consellería de Facenda — III. Outras disposicións — 22/07/2011

Advertidos erros na Resolución do 11 de abril de 2011, publicada no DOG n.º 78, do mércores 20 de abril de 2011, é necesario facer as oportunas correccións:
Na páxina 7.039:
– No centro de destino «Dirección Xeral de Sostibilidade», o posto «MA.C08.00.001.15770.012.-Arquitecto/a-enxeñeiro/a de funcións facultativas», na súa columna titulación académica, onde di: «2001», debe dicir: «2001-2004».
– No centro de destino «Xurado de Expropiación de Galicia», o posto «MA.C09.00.000.15770.070.-Vogal permanente Xurado de Expropiación de Galicia», na súa columna forma de provisión, onde di: «C», debe dicir: «LD».
Na páxina 7.043:
– No centro de destino «Xefatura Territorial de Pontevedra», no posto «MA.C99.10.000.36001.030.-Posto base subgrupo A1», na súa columna corpo/escala, onde di: «Xeral», debe dicir: «Especial».
RESOLUCIÓN do 29 de xuño de 2011, do Consello de Dirección da Axencia para a Calidade do Sistema Universitario de Galicia, pola que se acorda a destrución da documentación xustificativa dos méritos curriculares presentados polos solicitantes que concorreron ás convocatorias de 2004 e 2005 de avaliación e informe previos á contratación do profesorado universitario.
Axencia para a Calidade do Sistema Universitario de Galicia — III. Outras disposicións — 12/07/2011

A Axencia para a Calidade do Sistema Universitario de Galicia (ACSUG) atópase actualmente nunha situación en que a xeración dunha excesiva documentación administrativa implica importantes complicacións para a súa conservación e arquivo, tendo en conta a carencia de recursos tanto físicos como humanos dispoñibles para albergalos. A isto debemos engadir que moita desa documentación non precisa ser conservada, porque ten un valor efémero dentro da Administración. Esta realidade implica a necesidade de adoptar decisións respecto á valoración da documentación xerada, sobre a súa destrución ou conservación.
En consecuencia, na xuntanza do Consello de Dirección do 15 de decembro de 2010 acordáronse una serie de medidas, tales como a destrución da documentación xustificativa de méritos curriculares presentada nos procedementos de acreditación, cando transcorresen máis de cinco anos desde a finalización do procedemento correspondente; así como a exixencia da presentación da documentación acreditativa de méritos curriculares, nas futuras convocatorias que desenvolva a ACSUG, en soporte dixital, sendo estas medidas, ademais, coherentes coa implantación da administración electrónica e coa normativa de aplicación en materia de ambiente. De conformidade co exposto
Primeiro. A ACSUG procederá á destrución da documentación xustificativa dos méritos curriculares presentados polos solicitantes xunto coas súas solicitudes, nas convocatorias de avaliación e informe previos á contratación do profesorado universitario do 2004 e 2005, convocatorias publicadas mediante as respectivas resolucións do 21 de outubro de 2004 (DOG do 28 de outubro) e do 1 de setembro de 2005 (DOG do 7 de setembro).
Segundo. Todos aqueles interesados que participasen nos procedementos citados no punto anterior poderán solicitar a retirada da documentación a que se fai referencia desde o día seguinte á publicación desta resolución no DOG ata o 31 de outubro de 2011. A partir desta data xa non poderá solicitarse a retirada da documentación e procederase á súa destrución de acordo coas directrices establecidas pola lexislación de aplicación en materia de patrimonio e de protección de datos de carácter persoal.
Santiago de Compostela, 29 de xuño de 2011.
CORRECCIÓN de erros. Decreto 11/2011, do 20 de xaneiro, polo que se modifica o Decreto 42/1998, do 15 de xaneiro, polo que se regula o transporte sanitario.
Consellería de Sanidade — I. Disposicións xerais — 08/07/2011

Advertido erro, por omisión, no Decreto 11/2011, do 20 de xaneiro, polo que se modifica o Decreto 42/1998, do 15 de xaneiro, polo que se regula o transporte sanitario, publicado no
Diario Oficial de Galicia
número 25, do 7 de febreiro de 2011, procédese a efectuar a oportuna corrección:
Na páxina 2057, artigo 6, a continuación do punto 2.2 omitiuse o seguinte texto:
«3. Certificación técnico-sanitaria.
I. Obtención: os vehículos deberán cumprir as seguintes condicións que se establecen no anexo II:
a) Ambulancias asistenciais:
a.1. De soporte vital básico: puntos a.2 e a.1.3.
a.2. Medicalizadas e sanitarizadas: puntos a.2.2 e a.2.3.
b) Ambulancias non asistenciais:
b.1. Convencionais: puntos b.1.2 e b.1.3.
b.2. Vehículos de servizos sanitarios: puntos b.2.1.2 e b.2.1.3.
b.3. Ambulancias todoterreo: puntos b.3.2 e b.3.3.
c) Vehículos de transporte sanitario colectivo: puntos c.1.2 e c.1.3.
II. Renovación: poderanse renovar as certificacións técnico-sanitarias mantendo as condicións exixidas no momento da súa obtención».
Na páxina 2058, artigo 7, no punto a.1.2.1 e na páxina 2060, artigo 7, no punto a.2.1.6.1, onde di: «Dispensador de xabón e toallas desbotables», debe dicir: «Solución hidroalcohólica e toallas dun só uso».
Na páxina 2064, artigo 7, no punto c.1.1, no parágrafo onde di: «– O vehículo disporá dun espazo para a ancoraxe de polo menos unha cadeira de rodas, con sistema homologado segundo a normativa vixente, ademais da padiola, que deberá ser un equipamento permanente no vehículo», debe dicir: «– O vehículo disporá dun espazo para a ancoraxe de polo menos unha cadeira de rodas, con sistema homologado segundo a normativa vixente, ademais da padiola, que deberá ser un equipamento permanente nos vehículos de nova matriculación».
CORRECCIÓN de erros. Orde do 16 de xuño de 2011 pola que se establecen as bases reguladoras das axudas para o fomento da contratación dun seguro no exercicio das actividades de pesca, marisqueo e acuicultura.
Consellería do Mar — I. Disposicións xerais — 07/07/2011

Advertidos erros na Orde do 16 de xuño de 2011 pola que se establecen as bases reguladoras das axudas para o fomento da contratación dun seguro no exercicio das actividades de pesca, marisqueo e acuicultura, publicada no DOG n.º 122, do 27 de xuño, cómpre facer as seguintes correccións:
Na páxina 16927, no título da orde, onde di: «Orde do 16 de xuño de 2011 pola que se establecen as bases reguladoras das axudas para o fomento da contratación dun seguro no exercicio das actividades de pesca, marisqueo e acuicultura», debe dicir: «Orde do 16 de xuño de 2011 pola que se establecen as bases reguladoras das axudas para o fomento da contratación dun seguro no exercicio das actividades de pesca, marisqueo e acuicultura e se procede á súa convocatoria para o ano 2011».
Na páxina 16930, onde di: «1. As solicitudes presentaranse mediante os modelos normalizados que se aproben na orde de convocatoria», debe dicir: «1. As solicitudes presentaranse mediante os modelos normalizados que se aproben conxuntamente coa presente orde».
Na páxina 16932, onde di: «4. As solicitudes presentaranse no prazo dun mes contado desde o día seguinte ao da publicación da orde de convocatoria no
Diario Oficial de Galicia
», debe dicir: «4. As solicitudes presentaranse no prazo dun mes contado desde o día seguinte ao da publicación desta orde no
Diario Oficial de Galicia
».
RESOLUCIÓN do 30 de xuño de 2011 pola que pola que se dá publicidade aos convenios de colaboración subscritos polo Instituto Galego de Consumo no primeiro cuadrimestre do ano 2011.
Instituto Galego de Consumo — III. Outras disposicións — 11/07/2011

O artigo 11 de Lei 4/2006, do 30 de xuño, de transparencia e boas prácticas na Administración autonómica galega (DOG nº 136, do 14 de xuño) establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Consumo no primeiro cuadrimestre do ano 2011.
Santiago de Compostela, 30 de xuño de 2011.
ORDE do 4 de xullo de 2011 pola que se fai pública a ampliación da dotación orzamentaria para a concesión das axudas establecidas na Orde do 14 de decembro de 2010, pola que se establecen as bases reguladoras das axudas para paliar os danos producidos polo lobo, e se convocan para o ano 2011.
Consellería do Medio Rural — III. Outras disposicións — 11/07/2011

A Orde do 14 de decembro de 2010 establece as bases reguladoras e convoca para o ano 2011 as axudas para paliar os danos producidos polo lobo.
No seu artigo 11 precísase a aplicación orzamentaria e o importe previsto para o financiamento das axudas e establece que o importe poderá ser incrementado de acordo co establecido no parágrafo primeiro do artigo 9.6 da mesma orde.
A dotación inicial resultou insuficiente para cubrir o total do gasto necesario para atender as solicitudes do período anual establecido.
Consecuentemente con todo o anterior, no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e da súa Presidencia,
Amplíase a dotación orzamentaria que se establece na Orde do 14 de decembro de 2010, pola que se establecen as bases reguladoras das axudas para paliar os danos producidos polo lobo, e se convocan para o ano 2011.
Ano 2011: 11.901 euros.
Con cargo á aplicación orzamentaria 13.06.541.B.470.1.
Disposición derradeira única.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 4 de xullo de 2011.
CORRECCIÓN de erros. Orde do 17 de xuño de 2011 pola que se establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011.
Consellería do Medio Rural — III. Outras disposicións — 11/07/2011

Advertido erro na citada orde, publicada no
Diario Oficial de Galicia
número 123, do 28 de xuño de 2011, cómpre efectuar as seguintes correccións:
No punto 4.1.3 do artigo 4, onde di: «– 7.000,00 € por km de peche», debe dicir: «– 7.580,00 € por km de peche».
No punto 6.4 do artigo 6, onde di:
«● Condicións para a implantación do castaño para froito:
– A pendente do terreo será inferior ao 10%.
– A preparación do terreo farase preferentemente mediante aburatamento con retroescavadora ou aburatado mecánico con ripper modificado. A dita preparación deberá ter unha profundidade mínima de 0,75 m e unhas dimensións mínimas de 0,75x0,75 m2».
Debe dicir:
«● Condicións para a implantación do castaño para froito: a pendente do terreo será inferior ao 10% e a preparación do terreo farase preferentemente mediante aburatamento con retroescavadora ou aburatamento mecánico con ripper modificado. A dita preparación deberá ter unha profundidade mínima de 0,75 m e unhas dimensións mínimas de 0,75x0,75 m2».
O punto n) do artigo 14 que di: «n) Non presentar nun prazo dun mes, contado a partir da notificación da resolución de aprobación, o proxecto, unha copia deste, e o nomeamento do director de obra segundo o especificado no artigo 5», elimínase.
Na última fila do cadro 10 do anexo V, onde di: «vonvocan», debe dicir: «convocan».
ORDE do 23 de xuño de 2011 pola que se autoriza a inclusión da Escola de Música Municipal de Mugardos no Rexistro de Escolas de Música e Danza da Comunidade Autónoma de Galicia.
Consellería de Educación e Ordenación Universitaria — III. Outras disposicións — 11/07/2011

O Concello de Mugardos (A Coruña) solicita a inscrición da escola de música municipal no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas na Comunidade Autónoma de Galicia.
Logo de realizar os trámites que establece a normativa vixente, a Xefatura Territorial da Coruña achega o expediente cos correspondentes informes.
Cumpridos todos os trámites regulamentarios e tendo en conta o anteriormente exposto, por proposta da Dirección Xeral de Centros e Recursos Humanos,
Primeiro. Autorizar a inclusión no Rexistro de Escolas de Música e Danza da Comunidade Autónoma de Galicia da escola de música municipal que se sinala:
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro. O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de xuño de 2011.
DECRETO 132/2011, do 30 de xuño, polo que se modifica a denominación da Escola Universitaria de Enfermaría e Podoloxía da Universidade da Coruña.
Consellería de Educación e Ordenación Universitaria — III. Outras disposicións — 06/07/2011

O Estatuto de autonomía de Galicia, no seu artigo 31, establece como competencia plena da Comunidade Autónoma de Galicia a regulación e administración do ensino en toda a súa extensión, niveis e graos, modalidades e especialidades, no ámbito das súas competencias.
O Real decreto 1754/1987, do 18 de decembro, transferiulle á comunidade autónoma competencias en materia de universidades. Estas competencias foron asumidas pola comunidade autónoma e asignadas á Consellería de Educación e Ordenación Universitaria no Decreto 62/1988, do 17 de marzo.
A Lei 11/1989, do 20 de xullo, de ordenación do sistema universitario de Galicia, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
Tendo en conta que o proceso de adaptación ao Espazo Europeo de Ensino Superior non supón só a modificación das titulacións da anterior ordenación das ensinanzas universitarias senón tamén a dos centros en que estas se imparten, neste decreto autorízase a modificación da denominación da Escola Universitaria de Enfermaría e Podoloxía da Universidade da Coruña, que pasará a denominarse Facultade de Enfermaría e Podoloxía para adaptala á estrutura dos novos estudos de grao.
En aplicación do artigo 8.2 da Lei orgánica 6/2001, do 21 de decembro, de universidades e do artigo 3.3 do Decreto 259/1994, do 29 de xullo, polo que se establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia, por proposta do consello de Goberno da Universidade da Coruña, co informe previo favorable do seu consello social, logo do informe favorable do Consello Galego de Universidades en exercicio das competencias sinaladas na Lei 2/2003, do 22 de maio, en uso das atribucións conferidas pola Lei 1/1983, do 22 de febreiro, de normas reguladoras da Xunta e da súa presidencia, por proposta do conselleiro de Educación e Ordenación Universitaria e logo da deliberación do Consello da Xunta de Galicia na súa reunión do trinta de xuño de dous mil once,
Artigo 1.
Autorizar a modificación da denominación da Escola Universitaria de Enfermaría e Podoloxía da Universidade da Coruña, que pasará a denominarse Facultade de Enfermaría e Podoloxía.
Disposición derradeira primeira.
Autorízase o conselleiro de Educación e Ordenación Universitaria para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda.
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, trinta de xuño de dous mil once.
RESOLUCIÓN do 24 de xuño de 2011 pola que se publica o plan de estudos de máster universitario en Profesorado de Educación Secundaria Obrigatoria e Bacharelato, Formación Profesional e Ensinanzas de Idiomas.
Universidade de Santiago de Compostela — III. Outras disposicións — 06/07/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 15 de abril de 2011 (publicado no BOE do 11 de maio de 2011 por resolución do secretario de Estado de Universidades do 26 de abril de 2011).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Profesorado de Educación Secundaria Obrigatoria e Bacharelato, Formación Profesional e Ensinanzas de Idiomas, que quedará estruturado segundo consta no anexo.
Santiago de Compostela, 24 de xuño de 2011.
RESOLUCIÓN do 10 de xuño de 2011, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do II Convenio colectivo do sector de residencias privadas da terceira idade da Comunidade Autónoma de Galicia, relativo á aprobación das táboas salariais para o ano 2011.
Consellería de Traballo e Benestar — III. Outras disposicións — 06/07/2011

Visto o acordo polo que se aproban as táboas salariais para o ano 2011, que subscribiu a comisión paritaria do II Convenio colectivo do sector de residencias privadas da terceira idade da Comunidade Autónoma de Galicia, na reunión que tivo lugar o 31 de maio de 2011, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
Esta Dirección Xeral de Relacións Laborais,
Primeiro.
Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG n.º 222, do 18 de novembro).
Segundo.
Dispoñer a súa publicación no
Diario Oficial de Galicia
.
Santiago de Compostela, 10 de xuño de 2011.
En Santiago de Compostela, ás 10.15 horas do 31 de maio de 2011, na sede de Consello Galego de Relacións Laborais, reúnense as persoas que a continuación se sinalan:
Representación empresarial:
Representación sindical:
Asiste á reunión o presidente do Consello Galego de Relacións Laborais, Demetrio Fernández.
O motivo da reunión é a revisión e aprobación das táboas salariais para o ano 2011, segundo o establecido no artigo 5 do convenio colectivo (denuncia e prórroga).
Logo das oportunas deliberacións e debate, acórdase:
1. Aprobar as táboas salariais correspondentes ao ano 2011, que se achegan como anexo I.
2. Facúltase o persoal do Consello Galego de Relacións Laborais para os trámites de depósito, rexistro e publicación destas táboas.
E non tendo máis asuntos que tratar, remata a reunión, no lugar e data enriba sinalados, ás 11.00 horas, e asínase por duplicado exemplar en proba de conformidade.
CORRECCIÓN de erros. Orde do 30 de decembro de 2010 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2011.
Consellería do Medio Rural — III. Outras disposicións — 06/07/2011

Advertidos erros na Orde do 30 de decembro de 2010, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2011, publicada no
Diario Oficial de Galicia
n.º 6, do 11 de xaneiro de 2011, cómpre facer as seguintes correccións:
Corrección única: na páxina 614, na letra c) do número 3 do artigo 104, onde di: «Solicitantes que, como titulares exclusivos/as ou como cotitulares teñan subscrito un contrato de explotación sustentable ante a Administración.», debe dicir: «Solicitantes que, como titulares exclusivos/as ou como cotitulares, teñan subscrito un contrato de explotación sustentable ante a Administración, 10 puntos.».